OR มอบถุงยังชีพ 300 ชุด หนุนภารกิจกองทัพเรือ “บรรเทาสาธารณะภัย”
OR มอบถุงยังชีพ 300 ชุด สนับสนุนภารกิจ “บรรเทาสาธารณะภัยและช่วยเหลือผู้ป่วยโควิด-19 (Home Isolation)” ในพื้นที่รับผิดชอบของกองทัพเรือ 
12 ม.ค. 2565

ผู้สื่อข่าวรายงานว่า วันที่ 10 มกราคม 2565 พล.ร.ต.นเรศ วงศ์ตระกูล ผู้บัญชาการฐานทัพเรือกรุงเทพ รับมอบถุงยังชีพ จำนวน 300 ชุด จากนายชัยพฤฒิ วัชรีคุปต์ ผู้จัดการฝ่ายตลาดรัฐและพาณิชย์ บริษัท ปตท.น้ำมันและการค้าปลีก จำกัด (มหาชน) หรือ OR ณ กองบัญชาการ ฐานทัพเรือกรุงเทพ ซึ่งภายในถุงยังชีพ ประกอบด้วยสิ่งของจำเป็นในการดำรงชีวิต ต่างๆ เพื่อใช้ในภารกิจบรรเทาสาธารณะภัยและช่วยเหลือผู้ป่วยโควิด-19 ที่พักรักษาอาการอยู่ที่พักอาศัย (Home Isolation) ในพื้นที่ที่รับผิดชอบบรรเทาสาธารณะภัยของกองทัพเรือ
ทั้งนี้ OR พร้อมสนับสนุนองค์กรต่างๆ ในการช่วยเหลือผู้ได้รับผลกระทบจากภัยธรรมชาติตลอดจนโรคโควิด-19 สอดคล้องกับแนวทางในการทำธุรกิจของ OR ที่ให้ความสำคัญกับการเกื้อกูลสังคมเพื่อสร้างการเติบโตร่วมกันอย่างยั่งยืน